
Ponuka preventívnych aktivít pre základné a stredné školy v šk. roku 2026/2027
Preventívny program vieme obsahovo  a metodicky prispôsobiť konkrétnej triede, jej potrebám, vekovému zloženiu a špecifikám kolektívu. Zároveň odporúčame zachovať stanovenú časovú dotáciu programu, keďže jeho dĺžka je dôležitým faktorom pre dosiahnutie požadovaného preventívneho efektu a naplnení cieľov.
Po pozretí našej ponuky preventívnych aktivít a následnom výbere, Vás žiadame o poslanie vypísanej žiadosti, na základe ktorej bude vaša požiadavka spracovaná odborným zamestnancom CPP. Tlačivo žiadosti nájdete na našej web stránke.















Adaptačné programy
Spolu rastieme
	Cieľ:
	Uľahčiť prechod detí z materskej školy na primárne vzdelávanie, znížiť stres a obavy spojené s novým školským prostredím a pravidlami, posilniť ich sebadôveru, komunikačné, emocionálne a sociálne zručnosti.


	Cieľová skupina:
	Žiaci 1. ročníka ZŠ


	Témy:
	Zoznámenie sa a budovanie vzťahov, komunikačné a sociálne zručnosti, emočná pohoda a bezpečie, podpora spolupráce a rozvoj spolupatričnosti, vnútorné zdroje a vzájomná podpora, triedna identita.


	Rozsah:
	6 stretnutí po 2 vyučovacie hodiny




Expedícia my
	Cieľ:
	Podporiť žiakov v plynulom prechode z primárneho vzdelávania na nižšie sekundárne, podporiť adaptáciu na nové prostredie a požiadavky, posilniť sociálne väzby a vznik bezpečného prostredia v triede pozitívne vplývajúceho na motiváciu k učeniu.


	Cieľová skupina:
	Žiaci 5. ročníka základnej školy a žiakov prvého ročníka (prímy) 8-ročného gymnázia


	Témy:
	Zoznámenie sa, bezpečné prostredie, tímová spolupráca, identita triedy, záverečné stretnutie.


	Rozsah:
	5 stretnutí po 2 vyučovacie hodiny





Spolu sme viac
	Cieľ:
	Uľahčiť proces nástupu žiakov do 1. ročníka SŠ, zohľadňujúc špecifiká, ktoré táto zmena so sebou prináša.


	Cieľová skupina:
	Žiaci 1. ročníka SŠ približne vo veku 14-16 rokov, bez ohľadu na zameranie či typ SŠ. 


	Témy:
	Zoznámenie, efektívne komunikácia a aktívne počúvanie,  vzájomné spoznávanie a budovanie dôvery, zodpovednosť a spolupráca v novom prostredí, empatia, pocit prijatia a začlenenia.


	Rozsah:
	5 stretnutí po 2 vyučovacie hodiny 















Preventívne programy pre základné školy
Cesta k emocionálnej zrelosti
	Cieľ:
	,,Naštartovať“ seba-uvedomovacie procesy a procesy emocionálneho dozrievania u jednotlivca a skupiny, aby dospievajúci človek dokázal bez veľkých kríz a konfliktov zvládnuť náročné životné obdobie svojho dospievania. 

	Témy:
	Odkiaľ idem a kam smerujem, závislosť na rodičoch vs. osamostatňovanie,  partnerské vzťahy, socializácia, ja ako budúci rodič, riešenie konfliktov, konformita vs. zostať sám sebou, vydržať bolesť, strach a nežičlivosť osudu, sympatia a súcit, radosť z dávania bez reciprocity. 

	Cieľová skupina:
	Žiaci 2. stupňa ZŠ (vek 12 až 15 rokov)

	Rozsah:
	10 stretnutí po 2 vyučovacie hodiny



Chcem sa v triede dobre cítiť
	Cieľ:
	Zlepšiť sociálnu klímu v problémovom triednom kolektíve žiakov (napäté alebo narušené vzťahy medzi učiteľom a žiakmi, medzi žiakmi navzájom, prípadne sa objavujú rôzne druhy prejavov násilia, agresie, šikanovania alebo inej formy nevhodného správania) a optimalizovať narušené sociálne vzťahy tak, aby sa trieda stala miestom, ktoré poskytuje všetkým bezpečné prostredie bez prítomnosti násilného správania. 


	Témy:
	Rozvoj sociálnych zručností (schopnosť čeliť sociálnemu tlaku, asertívne zručnosti, schopnosť empatie), rozvoj zručností seba-ovplyvňovania/seba-regulácie (komunikačné, argumentačné a diskusné zručnosti, schopnosť kritického myslenia, schopnosť konštruktívneho riešenia problémov), prevencia násilného správania (šikanovanie a prejavy agresivity).


	Cieľová skupina:
	Žiaci 2. stupňa ZŠ


	Rozsah:
	7 stretnutí po 2 vyučovacie hodiny






Možnosti optimalizácie rovesníckych vzťahov v triede základnej školy
	Cieľ:
	Zlepšenie sociálnej klímy v triede s identifikovanými konfliktnými vzťahmi. Program je založený na zlepšovaní vzťahov v kolektíve, učí žiakov asertívnemu vystupovaniu, efektívnej komunikácii svojich potrieb smerom k ostatným a efektívnemu riešeniu konfliktov.


	Cieľová skupina:
	Žiaci 5. -7. ročníka ZŠ


	Témy:
	Sebapoznanie, seba-vnímanie, vzájomné poznávanie, poznávanie pocitov, emočné sebavyjadrenie, verbálna a neverbálna komunikácia, riešenie konfliktov, vzťahy medzi ľuďmi, dôvera, spolupráca, stmeľovanie, zlepšovanie sociálnej atmosféry.


	Rozsah:
	7 stretnutí po 2 vyučovacie hodiny




Za zrkadlom: Bodyimage a sebaponímanie
	Cieľ:
	Podporiť pozitívne seba-prijatie u adolescentov, cez dôraz na témy ako sú vďačnosť za svoje telo a láskavejší prístup k sebe.


	Cieľová skupina:
	Žiaci 8.-9. ročníka ZŠ


	Témy:
	Z oblasti zdravého životného štýlu, podpora duševného zdravia, ideál krásy, vplyv médií a rodiny, seba-láska, vďačnosť za vlastné telo, ale aj sebaúcta. 


	Rozsah:
	10 stretnutí x 45-60 minút 






Preventívne programy pre stredné školy
#ZvládnemTo
	Cieľ:
	Osvojiť si techniky na zvládanie záťažových situácií v školskom prostredí aj mimo neho a pomôcť žiakom detekovať a regulovať vlastné emócie.


	Cieľová skupina:
	Žiaci SŠ


	Témy:
	Z oblasti rozvoja životných zručností (zručnosti seba-regulácie/seba-ovplyvňovania) a taktiež sa zameriava na podporu duševného zdravia. Preventívny program pomáha žiakom naučiť sa regulovať vlastné emócie, posilňovať psychickú odolnosť a lepšie spoznať sám seba.


	Rozsah:
	9 stretnutí po 2 vyučovacie hodiny




Odolnejší
	Cieľ:
	Rozvoj štyroch vybraných kompetencií reziliencie: sebauvedomenie, seba-regulácia, manažment energie a budovanie zdravých vzťahov.


	Cieľová skupina:
	Žiaci SŠ 


	Témy:
	Oblasť rozvoja životných zručností: sociálne zručnosti (napr. asertívne zručnosti, schopnosť empatie), zručnosti seba-ovplyvňovania / seba-regulácie (napr. schopnosť konštruktívneho riešenia problémov).
Oblasť rizikového správania: prevencia zameraná na podporu duševného zdravia




Za zrkadlom: Bodyimage a sebaponímanie
	Cieľ:
	Podporiť pozitívne sebaprijatie u adolescentov, cez dôraz na témy, ako sú vďačnosť za svoje telo alebo láskavejší prístup k sebe.


	Cieľová skupina:
	Žiaci SŠ


	Témy:
	Z oblasti zdravého životného štýlu, podpora duševného zdravia, ideál krásy, vplyv médií a rodiny, sebaláska, vďačnosť za vlastné telo, ale aj sebaúcta.


	Rozsah:
	10 stretnutí x 45-60 minút 
















Prednášky a besedy pre žiakov ZŠ, SŠ
Prednášky a besedy majú iba informatívno- edukatívny charakter. Ich využívanie je vhodné v rámci primárnej prevencie. Realizujeme ich zväčša jednorazovo, interaktívnou formou. Témy je možné dohodnúť na základe potrieb vašich žiakov. 
	Príklady tém: 


	Adaptácia na kolektív školskej triedy


	Sociálne a komunikačné zručnosti


	Stres a záťažové situácie


	Riešenie konfliktov


	Prevencia šikanovania a kyberšikanovania


	Prevencia obchodovania s ľuďmi 


	Prevencia látkových a nelátkových závislosti




